hu hu hu hu hu hu hu hu hu hu hu hu hu hu hu hu hu hu hu hu hu ceb hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
Ez a szócikk nem tünteti fel a független forrásokat, amelyeket felhasználtak a készítése során. Emiatt nem tudjuk közvetlenül ellenőrizni, hogy a szócikkben szereplő állítások helytállóak-e. Segíts megbízható forrásokat találni az állításokhoz! Lásd még: A Wikipédia nem az első közlés helye.
Az XYY-szindróma a nemi kromoszómák aneuploidiája. Akkor fordul elő, amikor egy férfinak minden sejtjében van egy plusz Y-kromoszómája, így kariotípusa 47,XYY.
Hasonlóan a tripla X-szindrómához, az XYY-szindróma elnevezése is helytelen, hiszen egyik esetben sincs szó betegségről, megfelelőbb kifejezés lenne az állapot.
Előfordulását dr. Avery A. Sandberg és mások jegyezték fel 1961-ben. Egy átlagos intelligenciájú, 183 cm magas, 44 éves férfiban fedezték fel.
2 Okai és előfordulása
Az XYY szindróma nem okoz szokatlan külső jegyeket vagy egészségi problémákat. Az ezzel a szindrómával élő férfiak kicsit magasabbak az átlagnál, és tipikusan pár centiméterrel magasabbak apjuknál és testvéreiknél. Nagyobb arányban fordulhat elő a csontok rendellenes fejlődése. Egyes jelentések szerint gyakrabban pattanásosak, de a dermatológusok vitatják, hogy ennek köze lenne a szindrómához. Több más jellegzetességet is a XYY szindróma hatásának tulajdonítottak (bár nem kizárólagosan), ilyen például a nagy kéz- és lábfej. A fizikai különbségek azonban annyira elhanyagolhatóak, hogy diagnózis nem alapozható rájuk.
A legtöbb XYY szindrómás férfi nemi fejlődése normális, és képesek gyermeket nemzeni.
Mivel a fizikai tünetek elhanyagolhatóak, a jelenséget rendszerint csak genetikai vizsgálat mutatja ki.
Az XYY szindrómás fiúknak nagyobb eséllyel vannak lemaradásaik a beszéd- és mozgásfejlődés terén, valamint a tanulásban. Körülbelül a felüknek van szükségük speciális oktatásra. A viselkedésbeli problémák gyakoriak, de nem egyedülállóak az XYY fiúkban, és ugyanúgy kezelhetőek, mint az XY kromoszómásokban.
XYY kariotípussal rendelkező egyéneket egy skót börtönben találtak nagy számban, amiből arra következtettek, hogy a férfi kromoszóma többlete agresszívebb jellemet eredményez. Azóta kiderült, erről nincs szó, ezen kariotípus klinikai tünetekkel nem jár. A kettőnél több humán Y-kromoszóma esetleg a mentális retardáció bizonyos fokaival jellemezhető, de más tünetet nem okoz.
Az XYY szindróma nem örökölhető, rendszerint a spermiumok kialakulásakor fordul elő véletlenül. A sejtosztódás során fellépő nondiszjunkció esetében egy fölösleges Y-kromoszóma kerülhet a hímivarsejtekbe. Ha ezek bármelyike hozzájárul egy gyermek genetikai felépítéséhez, a gyermeknek minden testi sejtjében lesz egy plusz Y-kromoszómája. A fölösleges Y-kromoszóma időnként a magzati fejlődés korai szakaszában előforduló sejtosztódási hiba következményeként jelenik meg.
Előfordulása: kb. 850 férfiból egyben.
Az itt található információk kizárólag tájékoztató jellegűek, nem minősülnek orvosi szakvéleménynek, nem pótolják az orvosi kivizsgálást és kezelést.
A cikk tartalmát a Wikipédia önkéntes szerkesztői alakítják ki, és bármikor módosulhat.
Orvostudományi portál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=XYY-szindróma&oldid=22647731”
Utoljára szerkesztve 2020. május 20., 13:20-kor
A lap utolsó módosítása: 2020. május 20., 13:20
A lap szövege CC BY-SA 3.0 alatt érhető el, ha nincs külön jelölve.